इस दौरान उन्होंने मध्यप्रदेश के मुंगावली और कोलारस उपचुनाव में मिली जीत को जनता की जीत बताया और कहा कि यह जीत कांग्रेस के कार्यकर्ताओं की मेहनत की जीत है। साथ ही कांग्रेस के सभी नेताओं ने जिस तरह की एकजुटता दिखाई उसकी वजह से यह जीत हासिल हुई है। इस जीत का असर आने वाले विधानसभा चुनाव में देखने को मिलेगा। नेतृत्व के मसले पर पूछे गए सवाल से वह बेहद सलीके से किनारा कर गए और कहा – हर राज्य की परिस्थितियां अलग होती है और उसके हिसाब से नेतृत्व का निर्धारण किया जाता है।